**Paskaidrojuma raksts**

**Olaines novada pašvaldības domes 2024. gada 24. jūlija saistošajiem noteikumiem Nr. SN\_\_/2024 “Par Olaines novada simboliku”**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | 1.1. Saistošo noteikumu “Par Olaines novada simboliku” (turpmāk – saistošie noteikumi) izdošanas mērķis ir noteikt Olaines novada simboliku, tās aprakstu, izgatavošanas un izmantošanas kārtību, veicināt novada vizuālās identitātes izpratni un atpazīstamību pēc simbolikas lietojuma, sekmēt novadnieku patriotismu.  1.2. [Pašvaldību likuma](https://likumi.lv/ta/id/336956-pasvaldibu-likums) [10. panta](https://likumi.lv/ta/id/336956-pasvaldibu-likums#p10) pirmās daļas 7. punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir noteikt pašvaldības un tās teritoriālā iedalījuma vienību simboliku, likumā noteiktajā kārtībā saskaņojot to ar Valsts heraldikas komisiju. Līdz šim spēkā esošo 2016. gada 21. decembra saistošo noteikumu Nr. SN19/2016 “Par Olaines novada simboliku” saturs, kas nav pretrunā ar [Pašvaldību likuma](https://likumi.lv/ta/id/336956-pasvaldibu-likums) normām un citiem normatīvajiem aktiem, netiek mainīts. Saistošie noteikumi izdoti, pamatojoties uz [Pašvaldību likuma](https://likumi.lv/ta/id/336956-pasvaldibu-likums) 44. panta otro daļu, kas nosaka, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Savukārt Ģerboņu likuma 8. panta 2.1 pantā noteikts, ka pašvaldības dome savos saistošajos noteikumos nosaka Ģerboņu reģistrā reģistrēta pašvaldības ģerboņa lietošanas noteikumus.  1.3. Atbilstoši [Pašvaldību likuma](https://likumi.lv/ta/id/336956-pasvaldibu-likums) Pārejas noteikumu 6. punktā noteiktajam uz likuma “[Par pašvaldībām](https://likumi.lv/ta/id/57255-par-pasvaldibam)” pamata izdotie saistošie noteikumi piemērojami līdz 2024. gada 30. jūnijam un šajā termiņā domei ir jāizdod jauni saistošie noteikumi. Saistošie noteikumi ir izstrādāti jaunā redakcijā, aktualizējot to izdošanas tiesisko pamatojumu un precizējot normas atbilstoši izmaiņām normatīvajos aktos. Saistošie noteikumi nosaka, ka Olaines novada pašvaldības simbolika ir Olaines novada ģerbonis, Olaines pilsētas ģerbonis, Olaines novada karogs, Olaines pilsētas karogs, Olaines novada logotips, sauklis un Olaines dziesma. Saistošie noteikumi nosaka Olaines novada simbolikas aprakstu un lietošanas kārtību. |
| 2. Fiskālā ietekme uz pašvaldības budžetu | Saistošo noteikumu projektam nav ietekmes uz pašvaldības budžetu, jo nav noteiktas pašvaldības nodevas par pašvaldības simbolikas lietošanu. Nav nepieciešami papildu resursi sakarā ar jaunu institūciju vai darba vietu veidošanu, lai nodrošinātu saistošo noteikumu izpildi. Ietekme uz budžeta ieņēmumiem vai izdevumiem nav paredzēta. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Nav ietekmes uz vidi.  3.2. Nav ietekmes uz iedzīvotāju veselību.  3.3. Saistošie noteikumi uzņēmējdarbības vidi ietekmēs pozitīvi, jo pašvaldības nodeva par simbolikas izmantošanu nav paredzēta. Visiem uzņēmējiem būs vienlīdzīgas tiesības un iespējas izmantot pašvaldības simboliku, to saskaņojot ar pašvaldību un saņemot atļauju.  3.4. Nav ietekmes uz konkurenci. |
| 4. Ietekme uz administratīvajām procedūrām un to izmaksām | Saistošo noteikumu piemērošanā persona var vērsties Olaines novada pašvaldībā. Saistošie noteikumi nemaina līdzšinējo pašvaldības simbolikas izmantošanas kārtību. Lai saņemtu pašvaldības atļauju simbolikas izmantošanai, pašvaldībā jāiesniedz iesniegums par atļauju lietot simboliku, norādot izstrādājuma veidu un simbolikas lietošanas mērķi un pievienojot izstrādājuma skici vai etalonparaugu.  Saistošajos noteikumos ir noteikti gadījumi, kādos var atteikt izsniegt atļauju lietot Olaines novada simboliku.  Papildu administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | Saistošo noteikumu izpildes nodrošināšanai nav nepieciešama jaunu institūciju izveide vai papildu cilvēkresursu piesaiste. |
| 6. Informācija par izpildes nodrošināšanu | Saistošo noteikumu izpildi nodrošina pašvaldības policija un sabiedrisko attiecību speciālists.  Saistošo noteikumu izpildē nav paredzēts izveidot jaunas institūcijas vai darbavietas. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir piemēroti leģitīmā mērķa sasniegšanai, un tās rīcība ir atbilstoša. Izdodot saistošos noteikumus, tiks izpildīts Pašvaldības likuma Pārejas noteikumu 6. punktā noteiktais pienākums. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts un tam pievienotais paskaidrojuma raksts publicēts pašvaldības oficiālajā tīmekļvietnē www.olaine.lv sabiedrības viedokļa noskaidrošanai, paredzot termiņu viedokļu sniegšanai no 13.06.2024. līdz 27.06.2024.  Noteiktajā termiņā nav saņemti viedokļi vai priekšlikumi. |

Priekšsēdētāja pirmā vietniece L.Gulbe